**UČEBNÉ OSNOVY – RODINA A DOMÁCNOSŤ**

|  |  |
| --- | --- |
| Vzdelávacia oblasť | **Človek a svet práce** |
| Názov predmetu | **Rodina a domácnosť** |
| Stupeň vzdelania | **ISCED 2** |
| Ročník | **siedmy** |
| Časový rozsah výučby | **2 hodiny týždenne** |
| Z toho počet hodín iŠVP | 2 hodiny |
| Z toho počet hodín iŠkVP | 0 hodín |
| Dátum poslednej zmeny UO | 1. september 2019 |
| UO vypracoval | Mgr. Tibor Sýkora |

**CHARAKTERISTIKA PREDMETU**

Predmet vedie žiakov k využívaniu už nadobudnutých skúseností a poznatkov žiakov, ktoré získali počas vzdelávania v predošlých ročníkoch. Ďalej ich rozvíja novými poznatkami, pozorovaním a experimentovaním, rozvíja pracovné zručnosti, vedie žiakov k vytváraniu správnych etických zásad a postojov vo vzťahu k prírode, k prírodným vedám, k prírodným zákonitostiam, k práci. Je založený predovšetkým na praktickej činnosti, umožňuje sebarealizáciu žiaka a podporuje rozvoj jeho kreativity.

Predmet sprostredkúva žiakom poznatky o agrotechnike, postupe pestovania ovocia, zeleniny, okrasných rastlín – interiérových a exteriérových, ich viazaní a aranžovaní. Poskytuje základné informácie o pôde a jej ochrane. Naučí žiaka základným zásadám pri stravovaní a spôsobe prípravy jedál, vedie žiakov ku kritickému postoju pri výbere a nákupe potravín a spôsobe ich spracovania a prípravy. Vytvára základy pre ďalšie odborné štúdium, pre podnikateľské aktivity, pre aktívnu tvorbu a ochranu životného prostredia.

**CIELE PREDMETU:**

Žiaci:

* osvoja si dodržiavanie stanovených pravidiel,
* vytvoria si pracovné návyky a získajú pracovné zručnosti,
* chápu prácu a pracovné činnosti ako príležitosti na sebarealizáciu,
* uplatňujú kreativitu pri pracovnej činnosti,
* vytvoria si kladný vzťahu k prírode a životnému prostrediu.

**OBSAH VZDELÁVANIA PREDMETU**

Obsah vzdelávania je zadefinovaný nasledovnými tematickými celkami:

|  |  |  |
| --- | --- | --- |
| **Tematické celky** | **iŠVP** | **iŠkVP** |
| 1. Okolie domácnosti - záhrada | 21 hodín | 0 hodín |
| 1. Sviatky a tradície v rodine; aranžovanie | 7 hodín | 0 hodín |
| 1. Stravovanie | 24 hodín | 0 hodín |
| 1. Rodina a jej poslanie | 14 hodín | 0 hodín |
| **Spolu:** | **66 hodín** | |

**VZDELÁVACÍ ŠTANDARD**

|  |  |  |  |
| --- | --- | --- | --- |
| Tematický celok | Časová dotácia | Obsahový štandard | Výkonový štandard. Žiak vie/dokáže: |
| Okolie domácnosti - záhrada | 21 | Úvod do predmetu  Bezpečnosť práce a komunikácia  Pôda  Jesenné práce v záhrade  Úprava záhrady a okolia pred zimou  Práce v záhrade na jar  Vysádzanie dekoračných a úžitkových rastlín  Starostlivosť o záhon  Ďalšie domáce práce okolo domu. | * zásady bezpečnosti a hygieny pri práci a uplatniť ich podľa pracovného poriadku, * poskytnúť prvú pomoc po úraze, * vymenovať druhy pôdy, * pozná príklady využitia a ochrany poľnohospodárskej pôdy, * používať základné pracovné nástroje: hrable, motyka, rýľ a ostatné pomôcky * pozná možnosti spracovania pôdy, * vymenovať jesenné a jarné práce v záhrade, * vysvetliť vplyv na úrodnosť pôdy, * vysvetliť rozdiel medzi dekoračnou a úžitkovou rastlinou, * vymenovať spôsoby starostlivosti o záhon a uplatniť ich v praxi, * uviesť príklady ďalších prác okolo domu. |
| Sviatky a tradície v rodine; aranžovanie | 7 | Predvianočné obdobie  Vianoce  Veľká noc  Ďalšie zvyky a tradície v rodine | * aplikovať pravidlá aranžovania vianočných dekorácií z prírodných materiálov, * uplatniť zručnosti a tvorivosť vo výzdobe triedy, školy, bytu, * pozná pravidlá aranžovania veľkonočných dekorácií z prírodných materiálov. |
| Staravovanie | 24 | Oboznamovanie sa s kuchyňou  Oboznamovanie sa s technickým vybavením v kuchyni  Zásady hygieny a bezpečnosti pri práci v kuchyni  Spôsoby prípravy jedál  Potraviny a ich delenie  Zdravé a nezdravé stravovanie  Recept, nákupný zoznam a plánovanie rozpočtu  Kritický spotrebiteľ  Nákup a príprava potrebných surovín  Príprava jedál  Stolovanie  Upratovanie  Rozdelenie povinností | * pozná technické vybavenie kuchyne a spôsoby využitia jednotlivých zariadení a nástrojov v nej, * zásady bezpečnosti a hygieny pri práci a uplatniť ich podľa pracovného poriadku, * popísať spôsoby zdravého stravovania. * pozná spôsoby prípravy jedál, druhy tepelného spracovania potravín a dokáže popísať rozdiel medzi tepelným spracovaním potravím a prípravou studeného pokrmu, * vymenovať potraviny používané v kuchyni a vie ich zaradiť, napr. medzi zeleninu, mliečne výrobky, obilniny, strukoviny a pod., * pripraviť jednoduchý studený pokrm z čerstvej zeleniny a ovocia, * vymenovať pozitíva zdravého stravovania, * zostaviť nákupný zoznam a predbežný rozpočet na základe receptu * dokáže nakúpiť tovar, ktorý spĺňa vopred stanované parametre, * dokáže pripraviť jedlo na základe receptu, * pozná pravidlá stolovania a dokáže ich uplatniť. |
| Rodina a jej poslanie | 14 | Rodina  Funkcie rodiny  Moderná rodina  Rodina a spoločnosť  Projekt | * definovať pojem “rodina”, * vymenovať funkcie rodiny, * popísať črty modernej rodiny a jej hrozby pre spoločnosť, * dokáže vysvetliť vplyv rodinného pôsobenia na spoločnosť, * pripraviť a prezentovať projekt. |

**KOMPETENCIE**

**V rovine hodnôt a postojov predmet smeruje k:**

* uvedomeniu si významu tvorby a ochrany životného prostredia,
* rozvoju kladného vzťahu k práci a ochrane toho, čo vytvorili,
* rozvoju morálnych a vôľových vlastností/ systematickosť práce k dosiahnutiu cieľa, vytrvalosť, samostatnosť,
* estetickému vnímaniu bezprostredného okolia žiaka.

**V rovine vedomostí predmet smeruje k:**

* prehlbovaniu poznatkov o pestovaní zeleniny, možnostiach jej rýchlenia a spracovania,
* prehlbovaniu poznatkov o pestovaní ovocia, spôsoboch zberu a možnostiach spracovania,
* prehlbovaniu poznatkov o okrasných rastlinách – interiérových a exteriérových,
* prehlbovaniu poznatkov pri aranžovaní a viazaní kvetov,
* osvojeniu vedomostí o pôde, jej vlastnostiach, význame a ochrane,
* prehlbovaniu poznatkov o stravovaní, varení, nakupovaní, stolovaní,
* prehlbovaniu poznatkov o rodine, jej význame a funkcii.

**V rovine pracovných činností a zručností predmet smeruje k:**

* získaniu pracovných zručností a skúseností v oblasti tvorby životného prostredia,
* získaniu pracovných zručností a návykov používaním správneho náradia a technického vybavenie,
* rozvoju praktických zručností pri aranžovaní, varení, stolení a pod.

**Dosiahnuté postoje:**

* vychádzajú z potreby viesť žiakov k pozitívnemu rozvíjaniu osobných schopností:
* sebarealizácia, sebauvedomovanie svojich schopností, predností a nedostatkov,
* rozvíjanie kreativity.

Učiteľ poskytuje žiakom encyklopédie, internet a odborné časopisy, aby mali možnosť naučiť sa získavať poznatky z rôznych informačných zdrojov a nechá žiakov pracovať v skupinách, pričom je potrebné nechať vyniknúť aj slabších žiakov. Učiteľ rozvíja schopnosť zvládnuť proces učenia u žiakov na základe aktívnej pracovnej činnosti. Vyučujúci aplikuje také postupy, ktoré vyžadujú aktívny prístup žiakov. Žiaci majú vytvárať a realizovať projekty pestovania rastlín pre osobné potreby, pre potreby školy, pre podnikateľské aktivity. Činnosť žiaka môže byť individuálna alebo kolektívna a pod vedením učiteľa mu umožní získanie nových poznatkov, zároveň aj radosť z poznania.

**PRIEREZOVÉ TÉMY**

|  |  |
| --- | --- |
| **Prierezová téma** | **Vzdelávacie ciele – aby (si) žiak:** |
| ***Multikultúrna výchova*** | rešpektoval prirodzenú rozmanitosť spoločnosti; spoznal rozličné tradičné aj nové kultúry a subkultúry; akceptoval kultúrnu rozmanitosť ako spoločenskú realitu; uplatňoval svoje práva a rešpektoval práva iných ľudí; mal možnosť spoznať naše kultúrne dedičstvo a rozvíjal tak svoju kultúrnu identitu |
| ***Environmentálna výchova*** | rešpektoval základné pravidlá pre správanie sa v prírode s ohľadom na organizmy a ich životné prostredie; rozpoznal a vyhodnotil zmeny v prírode a vo svojom okolí; poznal možnosti smerujúce k ochrane a zlepšeniu životného prostredia, podieľal sa na aktivitách (školy) smerujúcich k ochrane a zlepšovaniu životného prostredia širšieho okolia (školy, obce...); získal informácie o zásahoch človeka do životného prostredia a vyhodnotil ich dôsledky v lokálnych a globálnych súvislostiach; rozlišoval technológie a výrobky šetrné k životnému prostrediu; šetrne sa správal k prírodným zdrojom; aktívne sa podieľal na eliminácii znečistenia životného prostredia. |
| ***Výchova k manželstvu a rodičovstvu*** | osvojil základné poznatky o biologických, psychických a sociálnych zmenách, ktoré ovplyv- ňujú vývin jeho osobnosti v súčasnosti i v budúcnosti; získal základné predpoklady pre zodpovedné rozhodnutia v oblasti partnerských vzťahov, manželstva a rodičovstva; osvojil zásady bezpečného správania a porozumel rizikám v oblasti sexuality; uprednostňoval základné princípy zdravého životného štýlu a nerizikového správania vo svojom (každodennom) živote |
| ***Osobnostný a sociálny rozvoj*** | porozumel sebe a iným; optimálne usmerňoval vlastné správanie; osvojil si, využíval a ďalej rozvíjal zručnosti komunikácie a vzájomnej spolupráce; nadobudol základné prezentačné zručnosti osvojené na základe postupného spoznania svojich predpokladov a uplatňoval ich pri prezentácii seba a svojej práce; získal a uplatňoval základné sociálne zručnosti pre optimálne riešenie rôznych situácií; rešpektoval rôzne typy ľudí a ich názory a prístupy k riešeniu problémov. |

**STRATÉGIE**

**Metódy**

Voľba metód závisí od obsahu učiva, cieľov vyučovacej hodiny, vekových a iných osobitostí žiakov a materiálneho vybavenia.

1. ***Motivačné metódy:***

* ***motivačné rozprávanie*** (citové približovanie obsahu učenia),
* ***motivačný rozhovor*** (aktivizovanie poznatkov a skúseností žiakov),
* ***motivačný problém*** (upútanie pozornosti prostredníctvom nastoleného problému),
* ***motivačnú demonštráciu*** ( vzbudenie záujmu pomocou ukážky).

1. ***Expozičné metódy:***

* ***rozprávanie*** (vyjadrovanie skúseností a aktívne počúvanie),
* ***vysvetľovanie*** (logické systematické sprostredkovanie učiva),
* ***rozhovor*** (verbálna komunikácia formou otázok a odpovedí na vyjadrenie faktov, konvergentných a divergentných otázok, otázok na pozorovanie, posúdenie situácie, hodnotenie javov, rozhodovanie),
* ***beseda*** (riešenie aktuálnych otázok celým kolektívom),
* ***demonštračná metóda*** (demonštrácia obrazov, modelov).

1. ***Problémové metódy***:

* ***heuristická metóda*** (učenie sa riešením problémov založenom na vymedzení a rozbore problému, tvorbe a výberu možných riešení a vlastnom riešení)
* ***projektová metóda*** (riešenie projektu, komplexná praktická úloha, problém, téma, ktorej riešenie teoretickou aj praktickou činnosťou vedie k vytvoreniu určitého produktu).

1. ***Práca s knihou a textom*** (čítanie s porozumením, spracovanie textových informácií, učenie sa z textu, orientácia v štruktúre textu, vyhľadávanie, triedenie, využívanie podstatných informácií),
2. ***Samostatné učenie prostredníctvom informačnej a komunikačnej techniky a experimentovanie*** (samostatné hľadanie, skúšanie, objavovanie).
3. ***Aktivizujúce* metódy:**

* ***diskusia*** (vzájomná výmena názorov, uvádzanie argumentov, zdôvodňovaní za účelom riešenia daného problému),
* ***didaktické hry*** (sebarealizačné aktivity na uplatnenie záujmov a spontánnosti),
* ***kooperatívne vyučovanie*** (forma skupinového vyučovania založená na vzájomnej závislosti členov heterogénnej skupiny)
* ***brainstorming***.

1. ***Fixačné metódy:***.

* ***metódy opakovania* a *precvičovania,*** (ústne a písomné opakovanie, opakovanie s využitím učebnice a inej literatúry, domáce úlohy).

**Postupy**

* analýza (od celku k častiam),
* syntéza (od časti k celku, pochopenie vzťahov a súvislostí),
* indukcia (od jednotlivých faktov k všeobecným pojmom, k pravidlám, k definíciám),
* dedukcia (od zákonov, poučiek, pravidiel, definícií, pojmov k ich aplikácii na konkrétne príklady),
* genetický (vývinový) postup (rozvíjanie vedomostí postupnosťou),
* dogmatický postup (učenie bez zdôvodňovania a vysvetľovania – pravidlá, poučky, definície a pod.),
* porovnávanie, t.j. synkretický postup (zisťovanie zhody alebo rozdielu dvoch a viacerých predmetov a javov podľa určitých znakov),
* podobnosť, t.j. analógia (z podoby istých znakov predmetov a javov usudzujeme na ďalšie podrobnosti).

**Formy**

* ***vyučovacia hodina*** (základného, motivačného, expozičného, fixačného, aplikačného, diagnostického typu).
* ***terénne pozorovania***

**UČEBNÉ ZDROJE**

**Internet**

**Didaktická technika**

* interaktívna tabuľa
* dataprojektor
* IKT

**Materiálne výučbové prostriedky**

* Technické vybavenie školskej dielne a kuchyne

**Ďalšie zdroje**

* pripravené prezentácie
* pracovné listy
* skúsenosti

**METÓDY A FORMY HODNOTENIA**

Na hodine žiakov hodnotíme známkou v zmysle platného metodického pokynu č. 22/2011 na hodnotenie žiakov základnej školy.

Hodnotenie žiaka je nevyhnutná súčasť výchovno-vzdelávacieho procesu, ktorá má informatívnu, korekčnú a motivačnú funkciu. Žiak sa v procese výchovy a vzdelávania hodnotí priebežne a celkovo má právo dozvedieť sa spôsob a výsledok hodnotenia.

|  |  |
| --- | --- |
| **Percentuálna úspešnosť** | **Známka** |
| 100 % − 90 % | 1 |
| 89 % − 75 % | 2 |
| 74 % − 50 % | 3 |
| 49 % − 33 % | 4 |
| 32 % - 0 % | 5 |

1. **písomná forma odpovede − test** (kontrola a hodnotenie osvojenia si základných poznatkov na konci tematického celku alebo skupiny podobných učebných tém v časovom limite 20 min v  rozsahu 10 − 15 otázok zostavených podľa výkonovej časti vzdelávacieho štandardu)
2. **praktická činnosť žiaka − pracovná a výrobná činnosť, projekt** (pri praktickej činnosti žiakov sa odporúča zohľadniť nasledovné kritériá: odborná a grafická úroveň, kvalita výstupu, úroveň prezentácie, využitie dostupných zdrojov)
3. **aktivita na vyučovaní** (slovná forma hodnotenia môže byť zohľadnená vo výslednej známke z predmetu)

***Prezentácie a referáty***

* odborná úroveň 30 %,
* splnenie stanovených kritérií vyučujúcim 20 %,
* kreativita a vlastný prínos 30 %,
* pravopis 10 %,
* úroveň prezentovania, práca s IKT 10 %.

Žiaci so ŠVVP sú hodnotení s ohľadom na svoje možnosti a v súlade s platným metodickým pokynom na hodnotenie žiakov ZŠ. Hodnotenie žiakov so špeciálnymi poruchami učenia a integrovaných žiakov sa uskutočňuje v spolupráci so špeciálnym pedagógom. Pre žiakov so špeciálnymi potrebami sa slovné hodnotenie pedagóga stáva súčasťou celkového hodnotenia žiaka.